Document ID: 32014D0841

KOMISIJAS ĪSTENOŠANAS LĒMUMS
(2014. gada 26. novembris),
ar kuru groza Īstenošanas lēmumu 2013/749/ES, Euratom, ar ko Portugālei atļauj izmantot noteiktas aptuvenas aplēses PVN pašu resursu bāzes aprēķinam
(izziņots ar dokumenta numuru (C(2014) 8922)
(Autentisks ir tikai teksts portugāļu valodā)
(2014/841/ES, Euratom)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Atomenerģijas kopienas dibināšanas līgumu,
ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 4. panta 4. punktu un 6. panta 3. punkta otro ievilkumu,
apspriedusies ar Padomdevēju komiteju pašu resursu jautājumos,
tā kā:
(1)
Saskaņā ar Padomes Direktīvas 2006/112/EK (2) 377. pantu Portugāle var - saskaņā ar nosacījumiem, kas šajā dalībvalstī bija spēkā 1989. gada 1. janvārī, - turpināt atbrīvot no nodokļa darījumus, kas minēti šīs direktīvas X pielikuma B daļas 10. punktā; šie darījumi ir jāņem vērā, nosakot PVN pašu resursu bāzi.
(2)
Portugāle 2014. gada 10. aprīļa atbildē uz Komisijas 2014. gada 19. februāra vēstuli attiecībā uz PVN pašu resursu pārbaužu vienkāršošanu (3), lūdza Komisijas atļauju izmantot starpbāzes fiksētus procentuālos apjomus PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma B daļas 10. punktā, no 2014. līdz 2020. finanšu gadam. Portugāle ir pierādījusi, ka vēsturiskie procentuālie apjomi laika gaitā ir saglabājušies stabili. Portugālei tāpēc būtu jāatļauj aprēķināt PVN pašu resursu bāzi, izmantojot fiksētu procentuālo apjomu saskaņā ar Komisijas nosūtīto vēstuli.
(3)
Portugāle ir lūgusi Komisijas atļauju izmantot EKS 2010 nacionālo kontu datus par 2011. gadu, lai aprēķinātu vidējo svērto PVN likmi 2014. finanšu gadam. Jaunākie pieejamie EKS 95 nacionālo kontu dati ar nepieciešamo dalījuma līmeni ir no 2010. gada, turpretī EKS 2010 nacionālo kontu dati ar vajadzīgo dalījumu būs pieejami no 2011. gada līdz brīdim, kad Portugālei vajadzēs iesniegt savu paziņojumu par PVN pašu resursu bāzi 2014. finanšu gadam. Portugālei tāpēc būtu jāļauj izmantot EKS 2010 nacionālo kontu datus par 2011. gadu, lai aprēķinātu vidējo svērto PVN likmi 2014. finanšu gadam.
(4)
Saskaņā ar Eiropas Parlamenta un Padomes Regulas (ES) Nr. 549/2013 (4) 10. panta 2. punktu (EKS 2010) dalībvalstis, lai noteiktu PVN pašu resursus, var izmantot datus, kas balstīti uz EKS 2010, kamēr saglabājas spēkā Padomes Lēmums 2007/436/EK, Euratom (5), ja vajadzīgie detalizētie EKS 95 dati nav pieejami.
(5)
Pārredzamības un juridiskās noteiktības labad ir lietderīgi noteikt šai atļaujai termiņu.
(6)
Tāpēc ir lietderīgi attiecīgi grozīt Komisijas Īstenošanas lēmumu 2013/749/ES, Euratom (6),
IR PIEŅĒMUSI ŠO LĒMUMU.
1. pants
Īstenošanas lēmumu 2013/749/ES groza šādi:
1)
virsrakstu aizstāj ar šādu:
;
2)
lēmuma 1. pantu aizstāj ar šādu:
“1. pants
Lai aprēķinātu PVN pašu resursu bāzi no 2013. gada 1. janvāra līdz 31. decembrim, Portugālei ir atļauts izmantot aptuvenas aplēses attiecībā uz šādām darījumu kategorijām, kas minēti Direktīvas 2006/112/EK X pielikuma B daļā:
Pasažieru transports (10. punkts).”
;
3)
iekļauj šādu 1.a pantu:
“1.a pants
Lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Portugālei ir atļauts izmantot 0,03 % no starpbāzes attiecībā uz darījumiem, kas minēti Direktīvas 2006/112/EK X pielikuma B daļas 10. punktā (pasažieru transports).”
;
4)
īstenošanas lēmuma 2. pantu aizstāj ar šādu:
“2. pants
Lai iedalītu darījumus statistikas kategorijās, Portugālei tiek atļauts izmantot datus, kas iegūti no EKS 2010 nacionālajiem kontiem par 2011. gadu, lai aprēķinātu PVN pašu resursu bāzi 2014. finanšu gadam.”
2. pants
Šis lēmums ir adresēts Portugāles Republikai.
Briselē, 2014. gada 26. novembrī

Labels: 2
19
8
3
18
15